cyanic-selkie/wikianc huggingface dataset:
Liste over figurer i Harry Potter-bøkene
Peverell-brødrene
Peverell-brødrene er tre figurer fra boken Harry Potter og dødstalismanene. Historien om de tre brødrene er fra eventyrboken Skalden Skurres Historier (Engelsk: The Tales of Beedle The Bard) av J.K. Rowling.
Brødrene heter Antiokia, Kadmos og Ignouts Peverell. De ble født på begynnelsen 1200-tallet, men eksakte fødsels- og dødsdatoer er ukjent. De var kjent som tre kunnskaprike menn med usedvanlige kunnskaper omkring magi.
Talismanene
Talismanene besto av tre objekter: Staven, steinen og kappen, som tilsammen utgjør Dødstalismanene.
Den som eier alle Dødstalismanene blir sett på som Dødens mester. Dette er noe mange trollmenn ønsker.
Antiokia var den eldste broren, og ifølge historien var det han som mottok Oldstaven. Han ble beskrevet som en krigersk, hensynsløs og egoistisk person, som var grunnen til at han led en tidlig død. Etter at han døde gikk staven fra hånd til hånd. Myten forteller at hver gang staven fikk en ny eier, endte den forrige opp død. Dette gjør staven til historiens blodigste talisman.
Kadmos var den mellomste broren. Ifølge historien var han en arrogant mann, og ba derfor om en stein, «oppstandelsessteinen», som kunne bringe døde tilbake. Det var for å vise Døden at han hadde beseiret den. Etter hans død var det lenge ukjent hvor oppstandelsessteinen var. Det var få som trodde at denne talismanen fantes, og dermed få som lette etter den.
Ignotus var den yngste broren. Han ble beskrevet som en ydmyk mann og den smarteste av de tre brødrene. Han ba om en gave som var praktisk og lur for å lure Døden en gang til. Ignouts var den eneste av brødrene som stiftet familie og levde til han var en gammel mann. Usynlighetskappen var dermed den eneste talismanen som kunne gå i arv fra far til sønn. Denne talismanen var lett å spore, siden man bare kunne følge slektslinjen. Til slutt endte kappen opp hos Harry Potter, som arvet den av sin far.
I eventyret står det at de fikk talismanene av Døden, men siden brødrene var svært begavede, er det mer sannsynlig at de skapte objektene selv. De lagde dem for å bli mektigere enn de andre i trollmannssamfunnet, og for å hevde sin rang.
Bertha Jorkins
Bertha Jorkins er en karakter i Harry Potter. Der var hun en britisk heks og jobbet i departementet. Hun ble drept av Voldemort. Hun levde fra enten 1953 eller 1958. Hun døde i 1994.
Determinativ (ideogram)
Kileskrift
I mesopotamisk kileskrift, spesielt i sumerisk, akkadisk og hettittisk), brukes et sumerisk ord som determinativ foran substantiver. I translitterasjoner skrives de normalt hevet og med kapiteler.
Blant de vanligste determinativene er :
Egyptiske hieroglyfer
I egyptiske hieroglyfer ble determinativer satt til på slutten av ord, men før eventuelle suffikser. De fleste ord kunne ta determinativer, og disse kunne være svært spesifikke, med kategorier som rug fra Øvre Egypt.
Determinativene blir sjelden transkribert. Når det er nødvendig eller ønskelig å ha dem med i en transkribering brukes deres nummer i Gardiners tegneliste (Gardiner's Sign List).
Jonas Holøs
Jonas Holøs (27. august 1987 i Sarpsborg) er en norsk ishockeyspiller (forsvarsspiller) som for tiden spiller for den russiske klubben Lokomotiv Yaroslavl i KHL.
Han innledet sin ishockeykarriere i moderklubben Sparta Sarpsborg sesongen 2003/2004, seksten år gammel. Trenerne så raskt hans potensial, og det tok ikke lang tid før Holøs ble plukket opp til Sparta Sarspborgs U20-tropp. Det var i U20- troppen at han fikk sitt gjennombrudd og raskt etablerte seg som én av de absolutt beste backene i ligaen.
Sesongen 2005/2006 ble Holøs for første gang flyttet opp til Sparta Sarpsborgs A-tropp, der han gjorde syv poeng på 28 matcher i sin første sesong på A-laget.
Han gikk over til den svenske Elitserieklubben Färjestad i 2008. Han er en stor og sterk back. Holøs' fatning er høyre. Han ble kåret til den viktigste nye spilleren i sesongen 08/09 da han var med å vinne seriemesterskapet og det svenske mesterskapet (SM).
12. mai 2010 meldte Aftonbladet at Holøs hadde signert en kontrakt med National Hockey League- klubben Colorado Avalanche
Holøs har spilt 28 VM- og OL-kamper for det norske ishockeylandslaget. Han var bosatt i Karlstad, Sverige før han reiste til Denver og Colorado Avalanche.
Den 16. oktober 2010 ble han den sjette nordmannen som spilte i NHL da han debuterte for Colorado Avalanche borte mot New York Islanders. Colorado tapte kampen 5-2, men Holøs spilte mest av samtlige spillere i kampen.
Kommunal vei 2450 (Bærum)
Kommunal vei 2450 i Bærum går mellom Gommerud og Ringvoll i Bærum.
Før 1. januar 2010 hadde veien betegnelsen fylkesvei 152.
Frem til 2019 hadde veien betegnelsen fylkesvei 601, den fikk nytt nummer Fv1614. Per oktober 2021 hadde veien blitt omlassifisert til kommunal vei.
GNAT-750
GNAT 750 er en drone, et ubemannet luftfartøy, fra amerikanske General Atomics. Den skal kunne fly i 48 timer og nå en høyde på 8 000 meter.
GNAT-750 ble utviklet sent på 1980-tallet som en forenklet utgave av LSI Amber, beregnet på eksport. Jomfruturen foregikk i 1989. GNAT lignet Amber, men vingene ble montert lavt på skroget i stedet for over. Fremdriften ble besørget av en Rotax 912 firesylindret boksermotor. Dronen kan fly til operasjonsområde 2000 km bort, og operere der i 12 timer før den returnerer hjem.
GNAT er kjent å ha vært i operativ bruk, for eksempel over det tidligere Jugoslavia med amerikansk etterretning. Modellen er også solgt til Tyrkia.
John Gerard (prest)
John Gerard (født 2. oktober 1564 i Old Bryn Hall nær Ashton-in-Makerfield i England, død 27. juli 1637 i Roma) var en engelsk katolsk prest. Han var medlem av jesuittordenen og virket i England i en periode hvor Den katolske kirke var forbudt i landet. Gerard er kjent for å ha klart å virke i skjul i hele atten år før han ble arrestert, for å ha utholdt tortur og for å ha flyktet fra Tower of London. I senere år ble han instruert av kirken om å skrive sin selvbiografi. Boken er en av få førstehåndskilder til katolske presters liv i det elizabethanske England.
Andre oppdrag
Etter å ha blitt kausjonert ut reiste Gerard til Roma, hvor jesuittene gav ham et nytt oppdrag i England. I november 1588, tre måneder etter at den spanske armada hadde lidd nederlag, sted han sammen med Edward Oldcorne i land i Norfolk. Etter hvert ble han tatt med til jesuittenes leder i England, Henry Garnet. Gerard ble raskt en populær person i det katolske undergrunnsmiljøet. Han forkledde seg som en svært sekulært orientert gentleman, som gikk kledd i siste mote og gamblet. Denne forkledningen brukte han på en svært overbevisende måte. Han hadde minst ni identiteter som han vekslet mellom. Enkelte ganger snørte nettet seg sammen rundt ham, og han måtte flere ganger skjule seg i prestehull.
Arrest og tortur
Til slutt ble han arrestert i London. Han ble funnet skyldig og sendt til Poultry Compter. Han ble så flyttet til Clink fengsel. Der satt det flere katolikker, og han virket som prest for dem. Da det ble oppdaget at han utførte prestegjerningen i fengselet ble han sendt til Tower of London, hvor han ble satt i Salt Tower. Gerard ble hengt etter armene i lenker, og utsatt for hard tortur for å få ham til å avsløre andre prester. Han insisterte på at han aldri brøt sammen under torturen, noe saksmappen i Towers arkiver bekrefter.
Flukten
Da kruttkomplottet ble avslørt ble Gerard, i likhet med andre katolske ledere, ettersøkt. Han ble angitt av Robert Catesbys tjener Thomas Bates, men klarte å flykte til Harrowden og så videre til London. Han fikk så økonomisk hjelp fra Elizabeth Vaux og ambassadørene for Flandern og Spania slik at han kunne flykte til kontinentet. Han forlot England samme dag som Henry Garnet ble henrettet.
Gerard fortsatte å virke for jesuittene på kontinentet, og skrev sin selvbiografi og andre verker. Han døde i 1637, 73 år gammel, i Roma.
Andre Gunder Frank
Andre Gunder Frank (født 24. februar 1929, død 23. april 2005) var en marxistisk inspirert tysk historiker som var en av grunnleggerne av avhengighetsteorien på 1960-tallet.
Bakgrunn
Frank var født i Tyskland, men familien flyktet da Adolf Hitler ble valgt til rikskansler. Frank fikk utdannelsen sin flere steder i Sveits, der familien slo seg ned frem til de reiste til USA i 1941.
Frank fikk utdannelsen sin ved Swarthmore College og University of Chicago, hvor han tilegnet seg doktorgraden sin i økonomi i 1957 etter å ha skrevet en avhandling om sovjetisk landbruk under tittelen Vekst og produktivitet i ukrainsk jordbruk fra 1928 til 1955. Interessant nok var hovedsensor Milton Friedman, en mann hvis laissez faire tilnærming til økonomien skulle bli grundig kritisert av Frank senere.
Karriere
På 1950- og 1960-tallet underviste Frank ved amerikanske universiteter. I 1962 dro han til Latin-Amerika, og begynte med det en lang periode på reisefot. Det arbeidet han er mest kjent for i denne perioden var jobben som professor i sosiologi og økonomi ved universitetet i Chile, der han var involvert i reformene som fant sted under Salvador Allendes regjering. Etter at Allendes regjering ble styrtet i statskuppet i Chile i 1973 flyktet Frank til Europa, der han fortsatte i en rekke posisjoner. I 1994 pensjonerte han seg som professor emeritus ved Universiteit van Amsterdam.
I løpet av sin karriere underviste og forsket Frank innen antropologi, økonomi, geografi, historie, internasjonale relasjoner, statsvitenskap og sosiologi ved ni universiteter i Nord-Amerika, tre i Latin-Amerika og fem i Europa. Han leverte talløse forelesninger og seminarer ved flere titalls universiteter og andre institusjoner verden over på engelsk, fransk, spansk, portugisisk, italiensk, tysk og nederlandsk. Frank skrev mye om økonomi, sosial og økonomisk historie, samtidig utvikling av verdenssystemet, de industrielt utivklede landene og spesielt den tredje verden og Latin-Amerika. Han ga ut over 1 000 publikasjoner i 30 land. Hans senere arbeider fokuserte på analysen av krisen i verdensøkonomien og på global verdenshistorie.
Han var gift med Marta Fuentes, som han forfattet en rekke studier om sosiale bevegelser sammen med. De fikk to barn. Marta døde i Amsterdam i juni 1993, mens Frank døde i Luxembourg i 2005.
Arbeid og ideer
Frank var en flittg forfatter som utga bøker om mange emner knyttet til økonomi og økonomisk historie. Et av de viktigste tidlige arbeidene er Capitalism and Underdevelopment in Latin America, mens han senere ga ut arbeider som ReOrient: Global Economy in the Asian Age og The World System: Five Hundred Years or Five Thousand (med Barry Gills). Franks teorier er konsentrert rundt ideen om at et lands økonomiske styrke dikterer dets internasjonale makt. Han er også godt kjent for å mene at kapitalisme står i motstrid til utviklingslandenes interesser.
Volvo L-3314
Volvo Laplander L-3314, også kalt Volvo Felt, Volvo-Jeep eller Volvo Valp i dagligtale er en serie terrengående biler fra Volvo. De ble utviklet på 1950-tallet, med N.M. Hartelius som prosjektleder.
Historikk
Prøveserien het L-2304, og hadde Volvo B16-motor, M41 girkasse, akslinger fra Salisbury Axles Ltd i Storbritannia og fordelingsgirkasse fra Willys. Bilen var frambygd, det vil si føreren sitter foran/over framakslingen/motoren. Bilen var spesialdesignet for det svenske forsvaret.
Produksjonsmodellen het L-3314, og hadde til forskjell fra forserien B-18-motor, modifisert Willys fordelingskasse produsert av ZF (ZF VG 50), DANA akslinger lisensprodusert av Salisbury Axles Ltd der bakakslingen ble levert med differensialbrems og andre forbedringer. Denne utgaven ble også brukt av det norske forsvaret med noen endringer under modellnavnet L-3314N. Andre utgaver var Volvo L-3314 HT med stålkarosseri og vinsj, L-3304 kanonvogn som var normalbygd og L-3315 radiovogn. Bilene ble produsert på 1960-tallet.
Volvo C303 er en videreutvikling av L-3314. Volvo solgte pressverktøyet til L-3314 til det ungarske firmaet Hungarocamion som lisensproduserte en sivil versjon av L3314 som ble kalt Volvo C202. Den fikk en oppgradering med B-20-motor, men differensialbremsen i bakakselen ble tatt ut. C202 var for dyr og ble aldri noen suksess.
I Norge
I det norske forsvaret var betegnelsen «Vogn, felt, 1/2 tonn, 4x4, Volvo, modell L3314N», men fikk raskt klengenavnet «Volvo Felt» eller «Volvo-Jeep». I Sverige fikk den derimot klengenavnet «Volvo Valp».
Den norske utgaven ble satt sammen av Raufoss Ammunisjonsfabrikk. 2 273 eksemplarer ble montert der. Den norske versjonen hadde NATO-krav å oppfylle, noe som gjorde at den fikk 24-volts elektrisk system, radiostøydemping på tenningssystemet og nedfellbar frontrute. Norske underleverandører produserte deler til L-3314N, blant annet var kapellet norskbygd og dekkene produsert av Askim Gummivarefabrik. To typer dekk ble brukt, Viking Knobby (A/T-mønster) og Viking Hardhaus (terrengmønster). Batterier var også norsk-produsert.
Med svært store hjul, trekkvillig motor, god vektfordeling, differensialbrems i bakakslingen ble L-3314N den feltvogna med best framkommelighet forsvaret har hatt.
Skalamodeller
Majorette laget i 1983 en die cast metal-modell i skala 1/64 i forskjellige farger.
Romerike hobbysenter laget et resin byggesett i skala 1/35. Settet gis ikke ut lenger.
Autocult (Tyskland) laget i 2017 en modell i resin i skala 1/43. Produsentens serienummer: 08007
Adam Sandler
Adam Richard Sandler (født 9. september 1966) er en amerikansk skuespiller, komiker, filmprodusent og musiker. Han ble født i Brooklyn i New York, og vokste opp i Manchester i New Hampshire.
Liv og virke
Sandler startet sin skuespiller karriere i 1987 med rollen som «Smitty» i The Cosby Show (1985–1989). Han var også artist på MTVs gameshow Remote Control, der han opptrådte som figurene «Trivia Delinquent» og «Stud Boy».
Sandler begynte som stand-up-komiker på klubber ved at han spontant gikk på scenen på en klubb i Boston. Han ble siden oppdaget av komiker Dennis Miller, som så Sandlers opptreden i Los Angeles. Miller anbefalte ham straks til Saturday Night Lives produsent Lorne Michaels. Sandler ble leid inn som manusforfatter til Saturday Night Live i 1990, og fikk være med som skuespiller det påfølgende året. Han skapte raskt oppmerksomhet rundt seg selv ved å utføre originale og morsomme sanger på showet. I 1995 forlot han Saturday Night Live for å fokusere på skuespillerkarrieren sin.
Sandlers første hovedrolle var i kultfilmen Billy Madison, der han spiller en voksen mann som må gå om igjen 1.-12. klasse, slik at han skal kunne arve sin fars hotellkjede. Han fulgte opp denne filmen med andre overraskende vellykkede filmer som Happy Gilmore (1996) og Bryllupssangeren (1998).
Sandler holder som kjendis en lav profil og gir sjelden intervjuer. Han legger imidlertid sporadisk ut små videobeskjeder på sin nettside med oppdateringer i sitt liv som han føler han kan dele med fansen sin. Sandler gikk ut fra New York University med bachelor i kunst i 1991. Den 22. juni 2003 giftet han seg med fotomodellen Jackie Titone, som han møtte på filmsettet til Big Daddy. Sandler og Titone arbeidet senere sammen i Rob Schneiders komedie Deuce Bigalow: Male Gigolo, som Sandler var medprodusent for. Han har også sitt eget produksjonsselskap, Happy Madison, navngitt etter to av hans første filmer.
654 Zelinda
654 Zelinda er en hovedbelteasteroide. Den ble oppdaga den 4. januar 1908 av August Kopff fra Landessternwarte Heidelberg-Königstuhl i Heidelberg. Det er motstridende opplysninger om opphavet til navnet: Den skal være oppkalt etter enten datteren til matematikeren Ulisse Dini eller niesen til astronomen Camille Flammarion.
International School of Bergen
International School of Bergen (ISB) er en internasjonal engelskspråklig privatskole som ligger på Sandsli i Ytrebygda bydel i Bergen. Tilbudet omfatter barnehage, barneskole og ungdomsskole. Skolen er basert på utdanningsprogrammet International Baccalaureate. Skolen ble etablert i 1975, og har elever fra 1. til 10. klassetrinn med bakgrunn fra omkring 30 forskjellige land. Skolen er godkjent etter Opplæringslova og er en privatskole etter Privatskoleloven.
Historie og utdanningstilbud
International School of Bergen er en non-profit privatskole grunnlagt i 1975 av Harald Øgaard for å betjene behovet for internasjonal arbeidskraft og derav følgende skoletilbud i forbindelse med oljeindustri og beslektet virksomhet. Den er godkjent av European Council of International Schools og New England Association of Schools and Colleges siden 1985. Skolen styres av et demokratisk valgt styre. ISB tilbyr en engelskspråklig utdannelse basert på britiske og amerikanske modeller for barn av internasjonalt mobile familier og lokale familier. Skolen tilbyr International Baccalaureate-programmer for grunnskolen (IB Primary Years Programme, IB Middle Years Programme).
Stab og elevsammensetning
Per 2022 har skolen 52 ansatte, hvorav 35 er lærere. Omtrent 40% av lærerstaben er britisk, 30% amerikansk og 30% er fra andre land, bl.a. Canada, Kina, India, Polen, Frankrike og Norge. Til en hver tid er omtrent 245 elever fra omtrent 30 nasjoner innrullert. Utdanningsprogrammet er tilpasset den internasjonale elevmassen.
Fasiliteter og beliggenhet
Skolen har et bibliotek med mediesenter, en gymsal, en PC-lab, kunst- og musikkrom og naturfagslaboratorium. Sandslihallen og andre nærliggende fasiliteter brukes også som en del av undervisningen.
Norsk Basenjiklubb
Norsk Basenjiklubb ble etablert i 1992 og er tilsluttet Norsk Kennel Klub. Klubben er en spesialklubb for hunderasen basenji, som kom til Norge i 1953.
Ardennes
Ardennes er et fransk departement i regionen Grand Est. Hovedbyen er Charleville-Mézières. Departementet har navn etter fjelldraget Ardennene.
Det er fire arrondissementer, 37 kantoner og 463 kommuner i Ardennes.
Den første serbiske hæren
Den første serbiske hæren (serbisk: Српска Прва Армија / Srpska Prva Armija) var en serbiske felthær som kjempet under første verdenskrig. Den ble kommandert av general Petar Bojović.
Sealand
Paddy Roy Bates og hans familie og samarbeidspartnere hevder at plattformen og det omliggende farvannet utgjør en egen stat. Andre innvender at Sealand neppe oppfyller folkerettens krav om fast land og befolkning av en viss størrelse. Rettsavgjørelser i Storbritannia og Tyskland har fastslått at Sealand ikke kan regnes som en stat. Bates hevder at Sealand de facto er anerkjent som selvstendig stat både av Tyskland, ettersom de har sendt en diplomat til mikronasjonen, og av Storbritannia, ettersom engelsk rett har fastslått at britiske myndigheter ikke har myndighet over Sealand, men ingen av disse handlingene utgjør de jure anerkjennelse i henhold til både Tyskland og Storbritannia.
Sealand var i 2007 til salgs. Det svenske piratnettstedet The Pirate Bay vurderte å kjøpe Sealand ettersom de dermed håpet å kunne opprette egne lover om opphavsrett, eller stille seg utenfor nasjonale lover om de samme. Salget ble ikke gjennomført, da partene ikke kom til enighet om pris. I 2009 hevdet en tysker som kaller seg selv Kong Marduk I at Sealand var en del av hans Kongedømmet Marduk.
Roy Bates døde av Alzheimers sykdom 9. oktober 2012; sønnen Michael arvet rollen som fyrste over Sealand. Michael Bates bor i England.
Økonomi
Sealands utsteder egne mynter («sjølandsk dollar») og frimerker. Som inntektskilde selger Sealand også adelstitler, blant andre Baron/Baroness.
Area 51
Area 51 er et område i det sørlige Nevada og kontrollert av det amerikanske militæret. Området er angivelig et hemmelig område for testing av fly og andre luftfartøy. Området går også under navnene Watertown, Dreamland, Paradise Ranch, The Farm, The Box, og The Directorate for Development Plans Area, samt Groom Lake.
Området er gjennom mange år blitt gjenstand for en rekke konspirasjonsteorier som går ut på at det befinner seg ikke-jordiske romfartøy og utenomjordiske vesener der. Det er bekreftet at spionflyene Oxcart og etterkommeren SR-71 ble utviklet på dette området.
Shatin
Sha Tin (沙田;), som er en del av det administrative distrikt Sha Tin, ligger i New Territories i Hongkong.
Cuiabá (elv)
Cuiabá er en elv i delstaten Mato Grosso i det sørvestlige Brasil. Den renner fra utspringet i Mato Grosso-høylandet, og renner blant annet gjennom storbyen Cuiabá. Elva munner ut i elveløpet São Lourenço når den når det store våtmarksområdet Pantanal. Cuiabá-elven og São Lourenço utgjør i praksis ett vassdrag, vanligvis kalt Cuaibá. Nederst er den grenseelv mot delstaten Mato Grosso do Sul. Cuiabá-São Lourenço er samlet om lag 980 km lang, herav 480 km under navnet Cuaibá og 500 km under navnet São Lourenço. Nedbørfeltet er på 100 000 km². Det er funnet gull ved det øvre elveløpet.
Cuaibá er en sideelv til elva Paraguay, som den møter på grensen til Paraguay. Paraguay-elven fortsetter et stykke gjennom Mato Grosso do Sul og langs grensen, før den svinger inn i Paraguay og senere renner gjennom Argentina til Mar del Plata.
Jackie Titone
Jaqueline Samantha «Jackie» Titone Sandler (født 24. september 1974 i Coral Springs i Florida) er en amerikansk skuespillerinne og modell. Hun begynte som modell mens hun gikk på high school. Senere begynte hun som skuespiller, og hadde sin skuespillerdebut i Rob Schneiders Deuce Bigalow: Male Gigolo (1999). Etter filmens suksess la Schneider inn et godt ord for Titone til sin gode venn Adam Sandler, som ga henne en rolle i filmen Big Daddy (1999). Et år senere ble Titone og Sandler kjærester, og i juni 2003 giftet de seg.
655 Briseïs
655 Briseïs er en hovedbelteasteroide. Den ble oppdaga den 4. november 1907 av Joel Hastings Metcalf fra Taunton i Massachusetts, USA. Den er oppkalt etter Briseis fra gresk mytologi.
Irish Open (snooker)
Irish Open var en snookerturnering for profesjonelle som ble avholdt kun ett år, i 1998.
Ragnhild Michelsen
Ragnhild Michelsen (født 23. juni 1911 i Narvik, død 30. september 2000 i Oslo) var en norsk skuespiller.
Hun ble kjent blant annet som Fru Madsen i seriene om Stompa. Utover flere roller i film var hun i flere norske TV-produksjoner.
Ragnhild var gift med skuespiller Henrik Anker Steen (1912–70) og var mor til jazztrompetisten Bernt Anker Steen (1943–92). De var av Anker (slekt).
Jordan Falcon
Jordan Falcon er en drone, et ubemannet luftfartøy, tatt fram som et samarbeid mellom King Abdulla Design and Development Bureau og Jordan Aerospace Industries. Den er kompakt, og beregnet på taktisk bruk og har en rekkevidde på 50 km.
Tekniske data:
Overijssel
Overĳssel er en provins i Nederland. Hovedstaden heter Zwolle. Største by er Enschede. Provinsen er oppdelt i tre uoffisielle regioner: Kop van Overijssel, Salland og Twente.
Kommuner
Overĳssel er i dag (2005) inndelt i 25 kommuner etter at Deventer og Bathmen ble slått sammen i Deventer kommune. De nåværende kommunene er:
Värmlandsbanan
Värmlandsbanan er en jernbanelinje som går mellom riksgrensen ved Magnor i Norge og Laxå i Sverige. På svensk side er linjen fortsettelsen av Kongsvingerbanen.
I tillegg til SJs tilbud blir banen betjent av Värmlandstrafiks tog Degerfors-Karlstad–Charlottenberg, noen av disse går mellom Oslo og Karlstad eller Kristinehamn.
Historikk
Byggingen av jernbanen mellom Laxå og den norske grensen, den gang kjent som «Nordvästra stambanan», startet i 1866 og ble ferdigstilt i 1871. Banen var tenkt som en forbindelse mellom Stockholm i Sverige og Oslo i Norge, som den gang var i union. Norge hadde allerede 1865 forlenget Kongsvingerbanen til grensen. Strekningen ble elektrifisert i 1937. I 1962 ble det innrettet et triangelspor ved Laxå, slik at togene Stockholm-Karlstad (-Oslo) ikke lenger måtte inn i byen for å vende. I 1990 endret det svenske Banverket strekningens navn til Värmlandsbanan.
Jan Herwitz
Handling
Stykkets handling foregår på 1880-tallet i Bergen.
Fjernsynsteateret
Norsk rikskringkasting satte komedieskuespillet opp i fjernsynsteatret første gang den 26. oktober 1976 med regi av Rolf Berntzen og Tore Breda Thoresen. I rollene var Rolf Berntzen som Kjøpmann Herwitz, Lothar Lindtner som Kjøpmann Bøschen, Randi Lindtner Næss som Madam Bøschen, Norma Balean som Madam Hindriksen og Bjørn Sothberg som Doktor Wulfsberg.
Drenthe
Drenthe er provins i Nederland. Provinsen grenser mot Tyskland, og har den laveste folketettheten av alle provinsene i hele Nederland.
Kunståret 1445
Kunståret 1445 er en oversikt over hendelser, fødte og avdøde kunstnerpersonligheter i 1445.
Dødsfall
1445 in art
Claude de la Baume
Claude de la Baume (født 1534 i Franche-Comté i Frankrike, død 14. juni 1584 i Arbois) var en av Den katolske kirkes kardinaler. Han var erkebiskop Besançon, og forsvarte regionen mot kalvinistiske angrep.
Han ble kreert til kardinal 21. februar 1578 av pave Gregor XIII.
Kurt Franz
Kurt Hubert Franz (født 17. januar 1914 i Düsseldorf, død 4. juli 1998 i Wuppertal i Tyskland) var en tysk SS-offiser og kommandant i utryddelsesleiren Treblinka.
Biografi
Franz arbeidet som kokk etter at han avsluttet skolegangen i tenårene. Han ble innkalt til militærtjeneste i 1935 og tjenestegjorde som kokk i artilleriet. Han drev idrett som bokser. Han meldte seg inn i NSDAP i 1932. Han sluttet seg til SS etter militærtjenesten og tjenestegjorde blant annet i Buchenwald. Han arbeidet så ved sentre for T-4 eutanasiprogrammet. I april 1942 kom han til Bełżec hvor han arbeidet under Christian Wirth til slutten av august 1942.
Franz var nestkommanderende i Treblinka før han ble leirens tredje og siste sjef fra august til november 1943, etter at Franz Stangl ble sendt til Trieste av Odilo Globocnik. Franz var Untersturmführer (fenrik) da han ble nestkommanderende for Treblinka i 1942, og etter opprøret i august 1943 fikk i oppdrag å avvikle leiren og skjule sporene etter massemordet. Gasskamrene ble revet, og 21. oktober 1943 ble maskinen som leverte gass, sendt til Lublin. I oktober og november 1943 gikk en rekke toglaster med planker, murstein og annet materiell ut av leiren. Bakeriet og stallen ble bare delvis revet. Franz sørget for at terrenget ble jevnet ut, pløyet og plantet til med lupiner. Mot slutten av november ble de siste 25-30 arbeidsjødene i Treblinka henrettet, deriblant tre kvinner. Henrettelsen ble ledet av Franz. Jødene ble skutt i grupper på fem, og likene kremert på et stort bål av jøder som fortsatt var i live. Den aller siste gruppen arbeidsjøder ble kremert av ukrainske vakter. Franz forlot deretter Treblinka sammen med August Miete og andre SS-menn.
Etter Treblinkas avvikling ble han sendt til Nord-Italia for å bekjempe partisaner.
Franz ble arrestert av amerikanerne etter krigen, men klarte å flykte. Fra 1949 arbeidet han som kokk i Forbundsrepublikken Tyskland. Vesttyske myndigheter arresterte ham i 1959 og stilte ham for retten fem år senere, i Treblinkaprosessen som pågikk fra oktober 1964 til august 1965. Franz ble i 1965 funnet skyldig i medvirkning til mord på minst 700 000 mennesker, hvorav han egenhendig myrdet minst 139 fanger. Han ble dømt til livsvarig fengsel. Dommeren begrunnet livstidsdommen med at Franz hadde utvist en «nærmest satanisk grusomhet», en «usedvanlig grad av forbrytersk energi» og «ubamhjertighet overfor ofrene». Sommeren 1993 ble Franz løslatt, av helsemessige grunner. I rettssalen hevdet han at fangeopprøret i august 1943 var mulig takket være ham. Det var en uvanlig varm dag, og to tredjedeler av vokterne var dradd for å bade. I tillegg påstod han å ha fattet mistanke til et gryende fangeopprør, og at han derfor (!) hadde latt maskingeværet sitt ligge der fangene ville finne det.
Franz' fotoalbum fra tiden i Treblinka og Adriaterhavskysten hadde teksten schöne Zeiten («skjønne dager» eller «en fin tid») påført. Fotografiene viste ingen av fangene. Franz oppbevarte albumet hjemme i Wuppertal etter krigen, der det ble funnet under etterforskningen og brukt som vesentlig bevis i rettsoppgjøret.
Somme
Somme er et fransk departement i Picardie i regionen Hauts-de-France. Hovedbyen er Amiens.
Det er fire arrondissementer, 46 kantoner og 782 kommuner i Somme.
Taquari (elv)
Taquari er en elv i delstaten Rio Grande do Sul i det sørligste Brasil. Elva er 530 km lang, og den er seilbar 147 km oppover, til kommunen Muçum.
Rob Schneider
Robert Michael Schneider (født 31. oktober 1963 i San Francisco i California) er en amerikansk skuespiller og komiker.
Ashley Alexandra Dupré
Ashley Rae Maika DiPietro (født Ashley Youmans 30. april 1985 fra New Jersey i USA), kjent under scenenavnet Ashley Alexandra Dupré, er en amerikansk bluessanger og prostituert.
Tidlig liv
Dupré vokste opp i Beachwood, New Jersey, en liten by nær Jersey Shore. Duprés far, William Youmans, eide en landskapsgartner-forretning og arbeidet også som selger av surfer-utstyr. Når foreldrene hennes skilte seg, flyttet Dupré til Wall, New Jersey med sin mor, Carolyn Capalbo, og hennes nye mann, Mike DiPietro, en kirurg. Hun gikk på Wall High School (New Jersey) frem til sitt siste år, før hun flyttet til Nord-Carolina for å bo med sin far.
På sin profil på Myspace, beskriver Dupré det å forlate hjemmet sitt bare 17 år gammel for å unnslippe en oppløst familie og misbruk, men hennes tante, Barbara Youmans fra Seaside Heights, motsier påstanden om at Dupré hadde en vanskelig barndom: «She never had a bad life when she was growing up. She had the best of everything: bicycles, clothing, O'Neill surf boards. ... She was always dressed to kill and got everything she wanted.»
Da hun var 19 år gammel, arbeidet Dupré som servitør på en club med navnet "Viscaya" i Chelsea-distriktet på Manhattan.
I 2006 forandre Dupré navnet sitt fra Youmans til sin stefars navn DiPietro, da hun uttalte at hun så på han som «den eneste faren jeg har kjent».
Prostitusjon
Jason Itzler, som eide og drev en escorte-service i New York med navnet NY Confidential fra 2003 til 2005, hevdet å ha gjenkjent Dupré når bildene av henne ble vist på CNN på de første dagene av skandalen. Han hevdet at han møtte hennes mens hun arbeidet som en servitør på Hotel Gansevoort i 2004 og at hun begynte å arbeide for han på si, under aliaset "Victoria". Itzler hevdet også at han hadde sendt Dupré, sammen med en annen prostituert og kledd opp som cheerleadere, for et "oppdrag" med skuespilleren Charlie Sheen. NY Confidential ble stengt og Itzler dømt til fengsel av Spitzers aktorat i 2005. Michael Clancy i avisen Village Voice, siterte rapporter som sa at Dupré ikke ble arrestert da Itzlers operasjoner ble stengt, og fortsatte med å si at Itzlers påstander ikke er bekreftet og undret seg på om den selvproklamerte "Kongen av alle halliker" prøvde å skaffe enda flere 15 minutter med berømmelse.
Eliot Spitzer prostitusjonsskandalen
Dupré ble gjenstand for en intens media-dekning i dagene etter at hennes involvering i skandalen ble kjent. The Village Voice kalte henne for «den mest kjente horen i Amerika» og New York Post publiserte en større reportasje med bilder av Dupré i svært avslørende positurer. Den 15. mars hadde Duprés profil på MySpace.com fått over 8 millioner besøkende.
15. mars 2008 fikk Dupré imunnitet av Manhattan federal prosecutors for sin rolle i Eliot Spitzer prostitusjonsskandalen, for å sikre seg at hun vitnet ved rettslige høringer knyttet til Emperors Club VIP prostitusjons-ringen. Spitzer ble avlyttet, der det kom frem at "Kristen" ble bestilt via Emperors Club VIP for en natt til $4,300. .
Sanger
Mens hun fremdeles var en ukjent person, spilte hun i en rap musikkvideo med rapperen "Mysterious".
Som en usignert sanger, satte hennes singel "Move Ya Body" en rekord for hvor fort den skaffet seg den høyeste prisen på musikk-nedlastings-nettstedet AmieStreet.com, og fikk nettstedet høyeste pris på $0.98 pr nedlasting etter bare 5 timer etter at Duprés identitet som den prostituerte "Kristen" ble avslørt av The New York Times 12. mars 2008. En annen singel, "What We Want", har blitt spilt mere enn 3 millioner ganger på internett siden skandalen eksploderte i media. Hun skal angivelig ha tjent så masse som $1.4 million fra nedlastings-salget på hennes singler på Amie Street på de to dagene etter at hennes navn ble kjent.
I slutten av april 2008 ble det kjente at manageren Jerry Blair, som var kjent for å ha arbeidet med Mariah Carey, hadde begynt et samarbeid med Dupré med tanke på en musikalsk karriere.
Inspirasjonskilder
Ashley ramser opp på MySpace at hun har Patsy Cline, Frank Sinatra, Christina Aguilera og Lauryn Hill som hennes musikalske forbilder. På profilen sin forteller hun også om hvor viktig musikken er for henne: «Alt jeg gjør handler om musikk, og musikken min handler om meg. Den springer ut av alt jeg har vært gjennom, sett og følt».
Modell
Larry Flynt, eier av Hustler har allerede tilbudt henne en million dollar for å posere naken i pornobladet, samt et tilbud om å spille i en pornografisk film for det samme beløpet. Dupré skal også ha fått uoffisielle tilbud om naken-modellering fra Penthouse. Ashley går glipp av fem millioner kroner for å stille opp i nakenfilm. Pornoselskapet Girls Gone Wild trakk sitt tilbud til Ashley da de fant ut at hun allerede hadde stilt opp i en lignende film allerede i 2003.
Svein-Erik Edvartsen
Svein-Erik Edvartsen (født 21. mai 1979 i Oslo) er en norsk idrettsleder og tidligere fotball- og ishockeydommer. I 2022 ble han ansatt som generalsekretær i Norges Vektløfterforbund.
Han debuterte som fotballdommer i Tippeligaen i 2004, og han dømte cupfinalen i fotball for menn 2011.
I perioden fra 1994 til 2007 dømte han også ishockey, fra 2000 som hoveddommer i Eliteserien. Han dømte NM-finalene i 2004 og 2005, og var internasjonal dommer i fem år. I 2007 ble han FIFA-dommer i fotball, og sluttet da som ishockeydommer. Han var med i dommerteamet til Svein Oddvar Moen som ekstra assistentdommer under Fotball-EM 2016.
I 2011 ble Edvartsen administrerende direktør i Storhamar Dragons. Han hadde samme stilling i Lørenskog Ishockeyklubb fra 2013 til 2014, da han begynte i Norges Fotballforbund. I 2014 fikk han stillingen som seksjonsleder for samfunnsansvar i NFF, en stilling han fikk avskjed fra i 2017.
I 2017 fikk han heller ikke dømme mer fotball i toppdivisjonen, etter at flere assistentdommere stod frem og varslet om mobbing og trakassering.
Etter varsel om søksmål betalte NFF flere hundre tusen kroner i et forlik, og deretter 550,000 i et annet forlik. Konflikten mellom Edvartsen og NFF kostet NFF totalt 2,5 millioner kroner. I 2021 ble NFF felt av Datatilsynet for å ha brutt personvernloven i saken, etter at NFF gikk ut med e-poster det hadde mottatt.
Calcio Padova
Calcio Padova er en italiensk fotballklubb fra Padova i Veneto. Klubben var sist i Serie A i 1995/1996-sesongen.
Homo habilis
Homo habilis er betegnelsen på den eldste formen for menneske, som også kalles urmennesket. Homo habilis levde i det østlige og sørlige Afrika for mellom 2,3 millioner og 1,65 millioner år siden.
Betegnelsen
Sammen med funnene av Homo habilis ble det også funnet enkle steinredskaper, og indikasjonen på at de var i stand til å tilvirke og bruke redskaper er årsaken til at disse menneskene ble gitt betegnelsen Homo habilis, som er latin og betyr «det nevenyttige mennesket».
De første funnene
I 1960 gjorde forskeren Jonathan Leakey et funn i Olduvai Gorge i Tanzania av det som for første gang ble bedømt som en til da ukjent, eldre menneskeart. Det han fant, var en del av skallen til et ungt individ, samt ben fra en hånd og en fot. Funnet har blitt katalogisert som OH 7; bokstavene «OH» står for «Olduvai Hominid», det vil si mennesketype fra Olduvai. Datering viste at disse delene av et skjelett var 1,75 millioner år gamle. Det viste seg senere at en assistent av Jonathan Leakeys foreldre, Louis og Mary Leakey, hadde funnet en like gammel jeksel året før. Assistenten het Heselon Mukiri, men funnet hans ble ikke kategorisert før etter at Jonathan Leakey hadde gjort sin oppdagelse. I ettertid er funnet fra 1959 katalogisert som OH 4.
Hjernestørrelse
Hjernestørrelsen på Homo habilis var bare halvparten av det vi finner hos det moderne mennesket (Homo sapiens).
Fylkesvei 616 (Akershus)
Fylkesvei 616 i Akershus gikk mellom Tangen bru og Levre i Bærum.
Traséer: Levre – Tangen bru (1,3 km), Rud – Hagan (1,0 km)
Før 1. januar 2010 hadde veien betegnelsen fylkesvei 172.
2019 ble veien erstattet av fylkesvei 1642 og fylkesvei 1644.
Alastair McColl
Alastair John Mong Mc Coll (født 1981) er en styrkeløfter fra Sandnes med norsk rekord i benkpress (2009).
McColl debuterte som junior i 2004 hvor han tok sølvmedalje. Han løfter for Ganddal Atletklubb. Han er utdannet vernepleier og arbeider som avd.leder i Stavanger kommune.
Groningen (provins)
Groningen er en provins i Nederland. Hovedstaden heter Groningen.
Slaget om Khorramshahr
Slaget om Khorramshahr mellom Irak og Iran var et av de største slagene under Irak-Iran-krigen og fant sted i Khorramshahr i Iran. Slaget fant sted i starten av krigen og varte fra 22. september til 10. november 1980, og endte med at Irak erobret byen. Flere tusen mennesker ble drept under kampene. Det blodige slaget førte til at byen fikk kallenavnet «Khunistan», noe som kan oversettes til den blodige byen.
Troglops
Troglops er en slekt av biller i delgruppen (underfamilien) blærebiller i familiegruppen børstebiller. Ingen er registret i Norge.
Slaget om Khorramshahr
For Saddam Hussein var erobringen viktig for å opprettholde militær troverdighet. Det ble også den eneste store byen irakerne klarte å okkupere under krigen.
Troglops
Disse billene har oppblåsbare blærer nær forhjørnene av brystskjoldet (pronotum) og på sidene av bakkroppen. Hodet med de noe utstående fasettøynene er bredere eller like bredt som brystet. Antennene er festet noe foran fasettøynene, de har elleve ledd. Oversiden med en kort, utydelig og ganske spredt finere liggende behåring (krever forstørrelse). Brystskjoldet er smalere i bakkanten enn på midten og bredere enn det er langt. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd, bortsett fra hos hannene, som har fire ledd.
Systematisk inndeling med europeiske arter
Troglops har 16 arter i Europa. Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).
Filbehandling
Filbehandling er operasjonene ved å kopiere, flytte, slette og endre datafiler i et datasystem.
The Gazette
The Gazette (ガゼット, the GazettE) er et japansk visual kei-band som blander rock og metall med pop og også en del hiphop.
Martin Mesík
Martin Mesík (født 17. oktober 1979 i Banská Bystrica) er en slovakisk skihopper som har konkurrert siden 1995. Han debuterte i lagkonkurransen i Planica, hvor Slovakia ble sist. Han har vært med i 15 år nesten uten verdenscuppoeng. Han har likevel bare deltatt i et OL, i Nagano 1998, og hans beste plassering er 26.-plassen fra storbakken. Han ble nr 60 i normalbakken.
Thomas av Celano
Thomas av Celano (født ca. 1190, død 1255) var en italiensk fransiskanermunk. Han var en av Fransiskanerordenens grunnlegger, Frans av Assisis, første etterfølgere, og skrev dennes biografi, Vita prima sancti Francisci i forbindelse med Frans' kanonisering i 1228 og Memoriale Desiderio Animae de Gestis et Verbis Sanctissimi Patris Nostri Francisci i 1246/47. Det førstnevnte verket skrev han på oppdrag fra pave Gregor IX mens det andre var et oppdrag fra lederen av Fransiskanerordenen. I tillegg er den gregorianske sekvensen Dies irae (Vredens dag) er tilskrevet ham. I Norsk Salmebok og Norsk salmebok 2013 er han representert med en salme.
Sæmund Frode
Sæmund Frode (født 1056, død 22. mai 1133, norrønt Sæmundr fróði = Sæmund den vise), egentlig Sæmund Sigfússon, var en islandsk prest og historiker.
Sæmund Frode er betydningsfull ved at han studerte i utlandet, var sentral i å bygge opp den tidlige kristne kirken på Island, men mest for at han var den første islandske forfatter og historiker som vi kjenner navnet på.
Slekt
Farssiden var av mindre betydningsfull ætt. En av forfedrene, kalt Svartr, bosatte seg på Odde, og var den første i Oddaverjarætten. Hans to brødre het Valgarðr og Rúnólfr, og begge er skikkelser som opptrer i Njåls saga, som synes å være negativt innstilt til Oddaverjarætten. Sistnevnte Rúnólfr var blant de som motsatte seg den nye religionen.
En lærd mann
Sæmund var gift med Ingebjørg, datter av presten Andres Brunsson og hans kone Solveig fra Konghelle i norske Båhuslen. Deres sønner var Pål Flip, Gunnar Fis og Loft. Den som førte hans betydning videre var Loft. Sæmund hadde også en «uekte» sønn som var kalt Åsmund. Sæmund skal også ha vært gift med en Gudrun, som skal ha bidratt til mange av mytene om han etter hans død, f.eks. at han har behersket «svartekunst».
Sæmund skrev et verk på latin om de norske kongenes historie fra Harald Hårfagre og til Magnus den gode. Sæmund la spesiell vekt på kronologien, noe som gjorde hans verk til et viktig referanseverk for andre. Dette verket er dessverre gått tapt, men ble brukt senere som kilde av andre forfattere, blant andre Snorre Sturlason, som selv hadde vokst opp og studert på Odde som fostersønn av Jón Loftsson. En anonym forfatter skrev et langt kvad, Nóregs konunga tal, som sammenfatter Sæmunds arbeid og priser ham ved å knytte hans ætt til den norske kongefamilien.
656 Beagle
656 Beagle er en hovedbelteasteroide og et medlem av asteroidefamilien Themis. Den ble oppdaga den 22. januar 1908 av August Kopff fra Landessternwarte Heidelberg-Königstuhl i Heidelberg. Den er oppkalt etter skipet HMS «Beagle», kjent for jordomseilingen der Charles Darwin deltok.
Sæmund Frode
En lærd mann
Forfatterskapet til dDn poetiske Edda, eller Den eldre Edda, har tradisjonelt blitt tilegnet Sæmund, og verket ble derfor først døpt for Sæmundar Edda, men dette synet blir ikke betraktet av forskerne i dag som sannsynlig.
Betydningfull
Sæmund var blant de som redigerte den islandske kristenrett i 1130, og var som de førkristne godene både høvding og prest. Det var vanlig på Island hvor kirken var mye tettere knyttet til verdslig makt og ikke en stat i staten. Dette forholdet fikk også stor betydning for litteraturen. Mange av de som kunne skrive og hadde høy utdannelse var høvdinger med interesse for historie og ættetavler.
I Íslendingabók refererer Are Torgilsson Frode i begynnelsen til de to samtidige biskopene og ikke minst til Sæmund Frode som sine rådgivere og forbilder. Sæmunds betydning for den islandske litteraturen kan knapt overskattes. Det synes som om Sæmund på slutten av livet hadde gode forbindelser med erkebiskop Asser i Lund og den norske kongen Sigurd Jorsalfare. En indikasjon på denne forbindelsen er at sønnesønnen Jón Loptsson, som ble født i 1124, var et resultat av et ekteskap mellom Sæmunds sønn Loft og kongens søster Tora Magnusdatter, en frilledatter av Magnus Berrføtt. At Jón ble oppdratt i nærheten av kongens bosted i Konghelle i Båhuslen tyder på kongens aksept. Men det fantes også en annen forbindelse til Konghelle, da Sæmund var gift med datteren til Andres Brunsson som var prest der.
Trollmann
Blant sine samtidige ble Sæmund høyt priset, men øyensynlig hadde han også fiender. I islandsk folkeminne ble Sæmund en legende skikkelse, og fikk ry på seg for å være en trollkyndig mann: Nemandi ókunniga frœði – «lærte ukjent eller okkult kunnskap» – som en kilde uttrykker det. Ryktene om ham rett etter hans død synes å ha blitt satt sammen av de som var misunnelige på ham. Et av disse, en fortelling om at han fløy gjennom luften fra sin lærer, ble lagt inn i Gunnlaug Leifssons Jóns saga (ca. 1200). Fortellingen er et tidlig Faust-motiv om den lærde som selger sin sjel til djevelen i bytte for kunnskap.
Sæmund Frode døde på ættegården Odde den 22. mai 1133. Han var blitt rik og respektert, hans skole var det ledende lærested på Island, og han hadde vennskapelige forbindelser med mektige personer i Norden.
Oranmore
Oranmore (irsk: Órán Mór' eller 'Úarán Mór) er en landsby i grevskapet Galway i Irland. Den er en forstad til Galway by, og består av en kombinasjon av en tradisjonell irsk landsby og moderne boligområder. Oranmore er også navnet på det verdslige sognet og det katolske prestegjeldet som byen ligger i. Den ligger 9 km øst for Galway by i utkanten av Oranmorebukten, et innløp av bukten Galway Bay. I henhold til folketellingen i 2016 har byen en befolkningen på 4 990 innbyggere.
Viktigste næringsvei har tradisjonelt vært landbruk, men på slutten av 1900-tallet begynte turisme, produksjonsvirksomhet og logistikk å ta over. Det ligger flere industriområder ved byen. Galway Bay Sailing Club holder til i Rinville i Oranmore. I 1916 var Oranmore et av de få steder utenfor Dublin hvor det forekom en større aksjon under påskeopprøret. Liam Mellows ledet en stor gruppe som angrep politistasjoner i Oranmore og Clarinbridge, men angrepene ble raskt slått tilbake.
Etymologi
Oranmore er anglifiseringen av Uarán Mór / Órán Mór. Den første skriftlige nedtegnelsen av Oranmore er i Annalene av de fire mesterne som ble ferdigstilt på 1600-tallet. Byen ble opprinnelig kalt Fuarán Mór, som betyr «stor vår» på irsk. Navnet henviser til en kilde nordvest for hovedlandsbyen.
Forhistorie
Det er avdekket bevis på forhistorisk bosetning i området rundt Oranmore, blant annet en rekke steder som i irsk arkeologi har gitt betegnelsen fulacht fiadh. Det henviser til brente hauger, lavtliggende og ofte i form av en hestesko, og som stammer fra bronsealderen. Ved Oranmore er det avdekket ved Frenchfort, ringborg ved Rinn og en megalittisk struktur ved Garraun South. Griffith's Valuation, en grense- og landvurderingsundersøkelse av Irland som ble fullført i 1868, viser til flere slike strukturer (noen ganger i daglig tale og samlet kjent som eventyrborger) i området.
Middelalderen
Ruinen av en katolsk kirke fra middelalderen er en av de eldste bygningene i byen Oranmore. Den nordlige veggen utgjør en del av innhegningen som omfatter kirken og dens kirkegård. Kirken antas å dateres til 1200-tallet. Hvis det er korrekt, betyr dette at det ble bygget ikke senere enn halvannet århundre etter den første anglo-normanniske invasjonen i 1169 e.Kr.
De eksisterende restene måler omtrent 32 fot ganger 72 fot, men det er bevis på at kirken var større på en tid. Noen gravmerker på den tilstøtende kirkegården har ikke noe navn eller dato. Andre graver er merket med deler av de falne kirkeveggene. Den eldste gravsteinen, med en datoinnskrift som kan skjednes, er et keltisk kors datert 1661. Den står ikke lenger på sin opprinnelige plassering, men ligger i stedet oppå en annen, nyere steinhelle.